Philip Sandblom

Philip Sandblom (født 29. oktober 1903, død 21. februar 2001) var en svensk seiler som deltok i de olympiske leker 1928 i Amsterdam.

Sandblom vant en olympisk bronsemedalje i seiling under sommer-OL 1928 i Amsterdam. Han var med på den svenske båten «Sylvia» som kom på tredjeplass i 8-metersklassen bak den franske båten «l'Aile VI» og «Hollandia» fra Nederland. Mannskapet på «Sylvia» var; Clarence Hammar, Tore Holm, Carl Sandblom, John Sandblom, Philip Sandblom, Wilhelm Törsleff. Seilasene ble gjennomført på Zuiderzee i perioden 2. til 9. august 1928.

Som en kuriositet kan nevnes at Sandblom ved siden av å være mannskap på seilbåten til sin far, første hofftannlege John Sandblom,Sandblom, John i "Vem är det, Svensk biografisk handbok", 1943 også studerte medisin, ble professor i kirurgi ved Lunds universitet 1950 og var rektor ved dette universitetet i tiden 1957–1968.Sandblom, J Philip i "Vem är det, Svensk biografisk handbok", 1969 Lignende sekundære karrierer ved siden av den innenfor seilsporten er også dokumentert fra Norge. For eksempel virket en av de olympiske gullmedaljevinnerne i 6-metersklassen 1928 i 1957–1991 som Norges konge.

 OL-medaljer 
 1928  Amsterdam - 16px|Bronse Bronse i seiling, 8-metersklassen (Sverige)

 Referanser 

 Eksterne lenker 


Kategori:Svenske seilere
Kategori:Medaljevinnere under Sommer-OL 1928
Kategori:Deltakere for Sverige under Sommer-OL 1928
Kategori:Seilere under Sommer-OL 1928
Kategori:Rektorer ved Lunds universitet
Kategori:Personer fra Chicago
Kategori:Fødsler i 1903
Kategori:Dødsfall i 2001
Kategori:Olympiske medaljevinnere i seiling